डेटा की इस सेंधमारी से निजता संबंधी एक और चिन्ता उजागर हुई है. दरअसल, आधार की पूरी व्यवस्था ढेर सारे हाथों के योग से चल रही है. इसका एक उदाहरण है यूआईडीएआई का आधार-नंबर के एनरोलमेंट सेंटर(नामांकन केंद्र) आउटसोर्स करना. इसमें गड़बड़ी की खबरें सामने आयीं तो सेंटर आउटसोर्स करना 2017 के जून से बंद हुआ. आधार परियोजना को बड़े व्यापक स्तर पर पूरे देश में फैलाने से निश्चित ही डेटा की निजता और सुरक्षा को लेकर चिन्ता पैदा हुई.